56 
underhandlungen, ouch rächtlichen urttlen, 
deren sy sich gewideret, beschlossen hand, die 
Masaxer mit dem gwallt zuo überzüchen unnd 
also die ungehorsammen gehorsamm machen, 
doch habend sy sich endlich one kriegsgwalt zur 
gehorsamme begäben um ein mal. 
Noch vil ein grösseri Vneinigkeitt, Zwytracht vnd span 
erhub sich in disem iar entzwüschent denen von Zuz vs 
dem obren Engadyn vnd denen von Ob Funtauna Merla 
andersteils, von wegen des eegerichts !°; die von Zuz woeltends 
in ierem dorf haben vnd die widerparth zu Scamfs. Und 
als Zuzer iere meinung rechtlichen erhieltend, meeret sich 
der vnwilen zwüschent obgemälten gmeinden, das inen 1500 
man mit gwerter hant durch ir begärlich anhalten zuozugent, 
dargegen die ob Funtauna Merla sich gar von den Zuzern 
absündren thetend, ein eigen gericht, ouch eigen stock vnd 
galgen vfrichten liessend, machten ein eigen fendli, darunder 
700 mann gschworen hattend, ee wyb, kinndt, eer, guott, 
bluott, Iyb vnd läben zuo lassen, ee si das nüw vfigericht 
Fendli sampt disi Fryheit welten faren lassen. Disi handlung 
hat etlich iar gwäret, ist vil mal für gemein Gozhuspundt 
kommen, so darin ghandlet habent. Die ob Funtauna Merla 
erzeltendt 5 wichtige Vrsachen ires abfals von Zuzeren. End- 
lich wurdent 18 gesanthe, von iedem Pundt 6 mann, jn das 
Engadyn gschickt, si inn irem span zuo vereinbaren, das aber 
nit hat mögen syn, dann die von Zuz von ier altherge- 
brachter fryheit nit weln wychen, so ist ir Gontrapart ouch 
vf irem fürnemmen verharet, das also diser hanndlung halb 
zum sibenden mal Vrttlen ergangen sint. Ouch haben sich 
gmein Eidgnosen diser sach beladen, biss enndlich diser 
